CELEX: 22020D0385
Language: hr
Date: 2020-02-24 00:00:00
Title: Odluka br. 1/2020 Odbora veleposlanika AKP-EU od 24. veljače 2020. o imenovanju članova izvršnog odbora i direktora Tehničkog centra za poljoprivrednu i ruralnu suradnju (CTA) [2020/385]

9.3.2020   
               
               
                  HR
               
               
                  Službeni list Europske unije
               
               
                  L 72/26
               
            
         ODLUKA br. 1/2020 ODBORA VELEPOSLANIKA AKP-EU
         od 24. veljače 2020.
         o imenovanju članova izvršnog odbora i direktora Tehničkog centra za poljoprivrednu i ruralnu suradnju (CTA) [2020/385]
         ODBOR VELEPOSLANIKA AKP-EU,
         uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno članak 2. stavak 5. Priloga III. tom sporazumu,
         uzimajući u obzir Odluku br. 5/2013 Odbora veleposlanika AKP-EU od 7. studenoga 2013. o Statutu Tehničkog centra za poljoprivrednu i ruralnu suradnju (CTA) (2), a posebno članak 5. stavak 4. i članak 7. stavak 1. njezina Priloga,
         budući da:
         
                     (1)
                  
                  
                     Člankom 5. stavkom 4. Statuta CTA-a predviđeno je da članove izvršnog odbora Tehničkog centra za poljoprivrednu i ruralnu suradnju (CTA) imenuje Odbor veleposlanika AKP-EU, u skladu s postupcima koje utvrđuje Odbor, na razdoblje od najviše pet godina, s preispitivanjem na sredini razdoblja.
                  
               
                     (2)
                  
                  
                     Člankom 7. stavkom 1. Statuta CTA-a predviđeno je da direktora Tehničkog centra za poljoprivrednu i ruralnu suradnju (CTA) imenuje Odbor veleposlanika AKP-EU na prijedlog izvršnog odbora i na razdoblje od najviše pet godina.
                  
               
                     (3)
                  
                  
                     Sporazum o partnerstvu AKP-EU istječe 29. veljače 2020. u skladu s njegovim člankom 95. stavkom 1.
                  
               
                     (4)
                  
                  
                     U skladu s Odlukom br. 5/2018 Odbora veleposlanika AKP-EU od 17. prosinca 2018. o imenovanju članova izvršnog odbora Tehničkog centra za poljoprivrednu i ruralnu suradnju (CTA) (3), mandat članova izvršnog odbora istječe 29. veljače 2020.
                  
               
                     (5)
                  
                  
                     U skladu s Odlukom br. 3/2014 Odbora veleposlanika AKP-EU od 23. listopada 2014. o produljenju imenovanja direktora Tehničkog centra za poljoprivrednu i ruralnu suradnju (CTA) (4), mandat direktora istječe 29. veljače 2020.
                  
               
                     (6)
                  
                  
                     U skladu s Odlukom br. 3/2019 Odbora veleposlanika AKP-EU od 17. prosinca 2019. o donošenju prijelaznih mjera na temelju članka 95. stavka 4. Sporazuma o partnerstvu AKP-EU (5), primjena odredaba Sporazuma o partnerstvu AKP-EU produljuje se do 31. prosinca 2020. ili do stupanja na snagu novog sporazuma ili do početka privremene primjene novog sporazuma između Unije i država AKP-a, ovisno o tome što nastupi prije. Stoga bi trebalo ponovno imenovati članove izvršnog odbora CTA-a i imenovati novog direktora CTA-a do 31. prosinca 2020.
                  
               
                     (7)
                  
                  
                     Izvršni odbor 10. siječnja 2020. podnio je preporuku, a zatim 6. veljače 2020. dao izjavu o imenovanju direktora CTA-a za razdoblje od 1. ožujka do 31. prosinca 2020.,
                  
               DONIO JE SLJEDEĆU ODLUKU:
         
            Članak 1.
            Ne dovodeći u pitanje naknadne odluke koje će Odbor veleposlanika AKP-EU možda morati donijeti u okviru svojih nadležnosti, sljedeće osobe ponovno se imenuju članovima izvršnog odbora CTA-a do 31. prosinca 2020.:
            
                        —
                     
                     
                        prof. Augusto Manuel CORREIA,
                     
                  
                        —
                     
                     
                        g. David HUNTER,
                     
                  
                        —
                     
                     
                        gđa Helena JOHANSSON,
                     
                  
                        —
                     
                     
                        g. Abel KPAWILINA-NAMKOISSE,
                     
                  
                        —
                     
                     
                        dr. Boitshoko NTSHABELE, i
                     
                  
                        —
                     
                     
                        gđa Frederike PRAASTERINK.
                     
                  
         
            Članak 2.
            Ne dovodeći u pitanje naknadne odluke koje će Odbor veleposlanika AKP-EU možda morati donijeti u okviru svojih nadležnosti, sljedeća osoba imenuje se direktorom CTA-a s učinkom od 1. ožujka 2020. do 31. prosinca 2020.:
            
                        —
                     
                     
                        dr. Ibrahim Dominic KHADAR.
                     
                  
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu, 24. veljače 2020.
            
               
                  Za Odbor veleposlanika AKP-EU
               
               
                  Predsjednica
               
               Irena ANDRASSY
            
         
         
            (1)  SL L 317, 15.12.2000., str. 3.
         
         
            (2)  SL L 309, 19.11.2013., str. 50.
         
         
            (3)  SL L 8, 10.1.2019., str. 36.
         
         
            (4)  SL L 332, 19.11.2014., str. 49.
         
         
            (5)  SL L 1, 3.1.2020., str. 3.